Ichirō Matsui

Ichirō Matsui (Bahasa Jepun: 松井一郎, Matsui Ichirō, lahir 31 Januari 1964) adalah seorang ahli politik Jepun yang merupakan datuk bandar Osaka semasa, pemimpin Persatuan Pemulihan Osaka (ORA) dan salah seorang presiden Nippon Ishin no Kai bersama Toranosuke Katayama.

Kehidupan awal
Matsui memasuki ke sekolah rendah dan sekolah menengah awam di Yao, Osaka, dan berpindah ke Fukuoka untuk pengajian sekolah tinggi. Setelah lulus dari Institut Teknologi Fukuoka pada Mac 1986, beliau bekerja untuk Kinden, sebuah syarikat pembinaan yang berkaitan dengan Kansai Electric Power Company,Kinden Corporation History .  Dicapai pada 2 Oktober 2012 dan Daitu, sebuah syarikat pengurusan logistik dan sampah sarap swasta.

Kerjaya politik
Matsui memasuki bidang politik pada April 2003 ketika beliau terpilih ke Majlis Wilayah Osaka, berkhidmat selama tiga penggal berturut-turut.Think Global Think HK Mr Ichiro Matsui.  Dicapai pada 2 Oktober 2012 Beliau adalah ahli Parti Demokratik Liberal hingga 2010, dan berkhidmat di beberapa jawatan kepemimpinan parti serantau.

Persatuan Pemulihan Osaka dan Persatuan Pemulihan Jepun
Pada April 2010 Matsui menjadi setiausaha agung pertama Persatuan Pemulihan Osaka, sebuah parti politik wilayah. Pada September 2012, Matsui juga menjadi setiausaha agung sebagai pengasas parti peringkat kebangsaan baru, Persatuan Pemulihan Jepun.Daily Yomiuri Nippon Ishin no Kai officially launched.  30 September 2012.

Gabenor Osaka
Setelah Tōru Hashimoto memutuskan untuk mengundurkan diri sebagai gabenor wilayah Osaka untuk bertanding sebagai walikota kota Osaka dalam usaha untuk memajukan rancangan penggabungan kedua-dua entiti tersebut, Matsui mencalonkan dirinya sebagai gabenor untuk menggantikan Hashimoto. Matsui terpilih ke jawatan itu pada pilihan raya November 2011.Asahi Shimbun Reform candidates sweep double elections in Osaka .  27 November 2011. Dicapai pada 2 Oktober 2012

Pada Jun 2012, Kyozo Isohi, seorang gelandangan dan penganggur yang baru dibebaskan dari penjara, menikam dua orang awam di Shinsaibashi dengan pisau dapur. Isohi memberitahu polis bahawa "dia kecewa tidak memiliki rumah dan tidak mempunyai prospek pekerjaan, serta dia tidak mahu hidup lagi"..Japan Today Stabbing suspect should have killed himself, Osaka governor says.  12 Jun 2012. Dicapai pada 3 Oktober 2012. Matsui membuat kenyataan kontroversi semasa sidang media, yang menyatakan bahawa penyerang sepatutnya membunuh dirinya sendiri dan bukannya mencederakan orang lain.Japan Daily Press .  12 Jun 2012. Dicapai pada 3 Oktober 2012.Kansai Scene In remembrance.  Julai 2012. Dicapai pada 3 Oktober 2012.

Matsui dipilih kembali untuk penggal kedua dalam "pilihan raya berganda" Osaka pada November 2015, mencetak kemenangan besar ke atas pencabarnya.

Kehidupan peribadi
Matsui sudah berkahwin dan mempunyai seorang anak perempuan dan lelaki.

Rujukan

Pautan luar
 Laman web rasmi

Kategori:Kelahiran 1964
Kategori:Orang hidup
Kategori:Ahli politik Jepun